open-index/open-wikipedia-markdown huggingface dataset:
Φαμ φατάλ

Η **φαμ φατάλ** (γαλλικά: femme fatale), μερικές φορές ονομάζεται **μοιραία γυναίκα**  ή **δαιμόνισσα**, είναι αναγνωρίσιμος χαρακτήρας μυστηριώδους, όμορφης και σαγηνευτικής γυναίκας της οποίας οι γοητείες της παγιδεύουν εραστές, οδηγώντας τους συχνά σε θανατηφόρες παγίδες. Η ικανότητά της να μαγεύει, να δελεάζει και να υπνωτίζει το θύμα της σαν ξόρκι πολλές φορές θεωρείται υπερφυσική και γι' αυτό σήμερα εξακολουθεί να περιγράφεται συχνά ως μάγισσα, γόησσα, σειρήνα, που έχει εξουσία στους άνδρες.

Στις αμερικανικές ταινίες του 20ού αιώνα, οι φαμ φατάλ αναφέρονται ως **δαιμόνισσες** λόγο της Theda Bara, η οποία έπαιξε την σαγηνευτική γυναίκα που αναφέρεται ως "βαμπίρ " στην ταινία του 1915 “A Fool There Was” .  Πολλές γυναίκες μαφιόζες (ειδικά μέλη της ιταλο-αμερικανικής μαφίας ή της ρωσικής μαφίας ) θεωρούνται ως φαμ φατάλ σε πολλές ταινίες, όπως και σε ταινίες του Τζέιμς Μποντ . 

Η ονομασία είναι γαλλική και μεταφράζεται ως  "μοιραία γυναίκα". Μια φαμ φατάλ προσπαθεί να επιτύχει τον κρυμμένο σκοπό της χρησιμοποιώντας γυναικεία τεχνάσματα όπως η ομορφιά, γοητεία και η σεξουαλικότητα. Σε πολλές περιπτώσεις, η στάση της απέναντι στη σεξουαλικότητα είναι ελκυστική, ενδιαφέρουσα ή επιπόλαια. Σε ορισμένες περιπτώσεις, χρησιμοποιεί ψέματα ή εξαναγκασμούς και όχι γοητεία. Μπορεί επίσης να κάνει χρήση κάποιου φονικού όπλου. 

## Ιστορία
Η φαμ φατάλ υπάρχει στην ιστορία, τη λαογραφία και τους μύθους πολλών πολιτισμών.  Αρχαία μυθικά παραδείγματα περιλαμβάνουν την Λίλιθ, Κίρκη, Μήδεια, Κλυταιμνήστρα. Τα ιστορικά παραδείγματα περιλαμβάνουν την Κλεοπάτρα και τη Μεσσαλίνα, καθώς και τις Βιβλικές φιγούρες Ιεζάβελ και Σαλώμη .   

## Παραπομπές


Κατηγορία:Αναπαραστάσεις γυναικών
Βιατσεσλάβα του Νόβγκοροντ

Η **Βιατσεσλάβα Βσεβολόντνα**, ρωσικά: Вячеслава новгородская (π. 1125 - 15 Μαρτίου 1162;) από τον Οίκο των Ρουρικιδών ήταν πριγκίπισσα ου Νόβγκοροντ και με τον γάμο της έγινε δούκισσα της Μαζοβίας & υψηλή δούκισσα της Πολωνίας.

## Βιογραφία
Ήταν η μόνη κόρη του Βσέβολοντ Μστισλάβιτς πρίγκιπα του Νόβγκοροντ, Περεσλάβλ, Πσκοβ και μίας κόρης του Σβιατοσλάβ Νταβόντοβιτς.

## Οικογένεια
Παντρεύτηκε περί το 1137 τον Μπολέσλαφ Δ΄ των Πιαστ δούκα της Μαζοίας & υψηλό δούκα της Πολωνίας και είχε τέκνα:
* Μπολέσλαφ 1156-1172, απεβ. 16 ετών.
* μία κόρη π.1160-μετά το 1178, παντρεύτηκε ον Βασίλκο Γιαροπολκόβιτς πρίγκιπα του Σούμσκ & Ντοροχύτσυν.
* Λέσεκ π.1162-1186, δούκας της ΜΑζοβίας.

## Παραπομπές


## Πηγές
* Magdalena Biniaś-Szkopek: Bolesław IV Kędzierzawy - książę Mazowsza i princeps. Poznań: Wydawnictwo Poznańskie, 2009. ISBN 978-83-7177-603-8.

Κατηγορία:Ρουρικίδες
Ματθίλδη του Βρανδεμβούργου, δούκισσα της Πολωνίας

Η **Ματθίλδη **, γερμ. Matilda von Brandenburg (π. 1270 - πριν τις 1 Ιουνίου 1298) από τον Οίκο των Ασκάνια ήταν κόρη του μαργράβου του Βρανδεμβούργου και με τον γάμο της έγινε δούκισσα του Βρότσλαφ & υψηλή δούκισσα της Πολωνίας.

## Βιογραφία
Ήταν η πρώτη κόρη του Όθωνα Ε΄ μαργράβου του Βρανδεμβούργου-Ζάλτσβεντελ και της Γιούντιτ, κόρης του Χέρμανν Α΄ κόμη του Χέννεμπεργκ.

## Οικογένεια
Παντρεύτηκε το 1287/88 τον Ερρίκο Δ΄ των Πιαστ-Σιλεσίας τον *Ενάρετο*, δούκα του Βρότσλαφ & υψηλό δούκα της Πολωνίας (Κρακοβίας). Δεν απέκτησαν απογόνους.

## Παραπομπές


## Πηγές
* K. Jasinski, Rodowód Piastów śląskich, Second Edition, Kraków 2007, part I, pp. 160–162.
* M. Spórna and P. Wierzbicki, Słownik władców Polski i pretendentów do tronu polskiego, Kraków 2003, pp. 335–336.

Κατηγορία:Οίκος των Ασκάνια
Κάρολος του Λουξεμβούργου (2020)

O **Κάρολος του Λουξεμβούργου** (*Charles vu Lëtzebuerg*, 10 Μαΐου 2020 -) είναι γιος του Γουλιέλμου Ε΄, Μέγα Δούκα του Λουξεμβούργου.

Είναι ο πρώτος στη σειρά διαδοχής του Λουξεμβουργιανού θρόνου.

## Βιογραφία
Γεννήθηκε στις 10 Μαΐου 2020 στο Μαιευτήριο Μεγάλη Δούκισσα Καρλότα, και είναι το πρώτο παιδί του Γουλιέλμου Ε΄, Μέγα Δούκα του Λουξεμβούργου και της Στεφανίας, Κόμισσας του Λανουά. 

Στις 6 Δεκεμβρίου 2019 ανακοινώθηκε ότι ο Κληρονομικός Μέγας Δούκας και η Κληρονομική Μεγάλη Δούκισσα περιμένουν το πρώτο τους παιδί το Μάιο του 2020. 

Στις 10 Μαΐου 2020 η Κληρονομική Μεγάλη Δούκισσα έφερε στον κόσμο ένα αγοράκι στις 05:13 π.μ. (τοπική ώρα), βάρους 3.190 Kg και ύψους 50 εκατοστών. Η γέννηση του έγινε δεκτή με 21 κανονιοβολισμούς στην Πόλη του Λουξεμβούργου.

Το νεογέννητο ονομάστηκε *Κάρολος Ιωάννης Φίλιππος Ιωσήφ Μαρία Γουλιέλμος*: 
**Κάρολος* από τον μεγάλο θείο του Πρίγκιπα Κάρολο του Λουξεμβούργου.
**Ιωάννης* από τον πατρικό προ-παππού του Μέγα Δούκα Ιωάννη του Λουξεμβούργου.
**Φίλιππος* από τον μητρικό παππού του Φίλιππο του Λανουά.
**Ιωσήφ* από την πατρική προ-γιαγιά του Μεγάλη Δούκισσα Ιωσηφίνα Καρλότα του Λουξεμβούργου.
**Μαρία* τυπικό όνομα των ανδρών της βασιλικής οικογένειας του Λουξεμβούργου, προς τιμήν της Παναγίας.
**Γουλιέλμος* από τον πατέρα του Γουλιέλμο.

Στις 19 Σεπτεμβρίου 2020, ο πρίγκιπας Κάρολος βαφτίστηκε στο Αβαείο του Αγίου Μαυρικίου και του Αγίου Μαύρου του Κλερβό στο Λουξεμβούργο. Αναδοχοί του ήταν η μητρική του θεία Κόμισσα Γκαέλ του Λανουά και ο πατρικός θείος του Πρίγκιπας Λουδοβίκος του Λουξεμβούργου.

## Τίτλοι
***10 Μαΐου 2020 - σήμερα**: *Η Βασιλική Υψηλότητα* Πρίγκιπας Κάρολος του Λουξεμβούργου, Πρίγκιπας του Νασσάου, Πρίγκιπας του Βουρβονών-Πάρμας

### Τιμητικές διακρίσεις
*25px Μεγάλο Δουκάτο του Λουξεμβούργου: 60px Μεγαλόσταυρος του Τάγματος του Αδόλφου του Νασσάου

## Παραπομπές


Κατηγορία:Οίκος του Νάσσαου
Κατηγορία:Λουξεμβούργιοι ευγενείς
Κωνσταντία, δούκισσα του Βοντζίσλαφ

Η **Κωνσταντία**, πολων. Konstancja (απεβ. 1351) από τον Οίκο των Πιαστ ήταν suo jure δούκισσα του Βόντσισλαφ Σλόσκι (1324-51).

## Βιογραφία
Αναφέρεται δύο φορές στις πηγές της εποχής της. Πρώτα σε μία επιστολή του πάπα Ιωάννη ΚΒ΄ το 1321, όπου ονομάζεται "δούκισσα του Ρατσίμπους. Έπειτα στο *Χρονικό του Ρατσίμπους*, που την ονομάζει "δούκισσα του Βοντσίσλαφ" (księżną Wodzisławską) και αναφέρει το τέλος της το 1351. Καμία πηγή δεν αναφέρει τους γονείς της, αλλά μόνο το ότι κατάγεται από τον Οίκο των Πιαστ.

Οι ιστορικοί έχουν δύο υποθέσεις γι' αυτήν. Σύμφωνα με τη μία, η Κωνσταντία ήταν κόρη του Βλάντισλαφ των Πιαστ-Σιλεσίας δούκα του Οπόλε και σύζυγος του Ερρίκου Δ΄ του *Ενάρετου* δούκα του Βρότσλαφ. Ο άνδρας της, έπειτα από μερικά έτη ατεκνίας, την αποκήρυξε, έτσι η Κωνσταντία μετέβη στο Ρατσίμπους, στην Αυλή των αδελφών της Μιέσκο Α΄ δούκα του Τσέσυν και Πσεμύσλαφ. Αυτοί της έδωσαν το Βόντσισλαφ ως δουκάτο της, όπου η Κωνσταντία έμεινε για την υπόλοιπη ζωή της. Οι ιστορικοί που αμφισβητούν την άποψη αυτή, λένε ότι ο Βλάντισλαφ είχε πράγματι μία κόρη, άγνωστου όμως ονόματος, που απεβίωσε σύντομα μετά τον γάμο της ή μεταξύ της αποκήρυξής της και του επόμενου γάμου του Ερρίκου Δ΄.

Σύμφωνα με την άλλη άποψη, που βασίζεται στους δύο τίτλους της, ήταν κόρη του Πσεμύσλαφ δούκα του Ρατσίμπους. Έμεινε σίγουρα άγαμη και εγκαταστάθηκε στο Βοντσίσλαφ, που μάλλον ήταν το δικό της ανεξάρτητο δουκάτο, ως το τέλος της.

## Οικογένεια
Ίσως παντρεύτηκε τον Ερρίκο Δ΄ των Πιαστ-Σιλεσίας τον *ενάρετο*, δούκα του Βρότσλαφ & υψηλό δούκα της Πολωνίας (Κρακοβίας). Δεν απέτησε απογόνους και ο άνδρας της την αποκήρυξε για να νυμφευτεί άλλη.

## Πηγές
* M. Małecki, Konstancja – księżna wodzisławska i jej księstwo, Wodzisław Śląski 1997, p. 24.
* T. Jurek, Plany koronacyjne Henryka Probusa, [in:] Śląsk w czasach Henryka IV Prawego (Wratislavia antiqua 8), ed. by K. Wachowski, Wrocław 2005, pp. 27–29.
* K. Jasiński, Rodowód Piastów śląskich, Second Edition, Kraków 2007, part III, p. 524.

Κατηγορία:Οίκος των Πιαστ
Ευφημία της Μείζονος Πολωνίας

Η **Ευφημία**, πολων. Eufemia Odonicówna (π. 1230 - 15 Φεβρουαρίου μετά το 1281) από τον Οίκο των Πιαστ ήταν κόρη του δούκα της Μεγάλης Πολωνίας και με τον γάμο της έγινε δούκισσα του Οπόλε.

## Βιογραφία
Ήταν η τρίτη κόρη του Βλάντισλαφ Οντόνιτς δούκα της Μεγάλης (Παλαιάς) Πολωνίας, Κάλιτς, Πόζναν και της Γιαντβίγκας, αμφιλεγόμενης καταγωγής.

## Οικογένεια
Παντρεύτηκε το 1251 τον Βλάντισλαφ των Πιαστ-Σιλεσίας δούκα του Οπόλε, Ρατσίμπους, Κάλιτς, Βιέλουν και είχε τέκνα:
* Μιέσκο Α΄ 1252/56-1315, δούκας του Ρατσίμπους, Τσέσυν.
* Καζιμίρ 1253/57-1312, δούκας του Οπόλε, Μπύτομ.
* Μπόλκο Α΄ 1258-1313, δούκας του Οπόλε, Νιεμόντλιν.
* Κωνσταντία (;) απεβ. 1351, παντρεύτηκε τον Ερρίκο Δ΄ των Πιαστ-Σιλεσίας τον *Ενάρετο*, δούκα του Βρότσλαφ & υψηλό δούκα της Πολωνίας.
* Πσεμύσλαφ π.1263-1306, δούκας του Ρατσίμπους.

## Παραπομπές


## Πηγές
* Norbert Mika, Imię Przemysł w wielkopolskiej linii Piastów. Niektóre aspekty stosunków książąt wielkopolskich z Czechami do połowy XIII wieku, [in:] Przemysł II. Odnowienie Królestwa Polskiego edited by Jadwiga Krzyżaniakowej, Poznań 1997, pp. 247-255; Krzysztof Ożóg, Władysław Odonic Plwacz [in:] Piastowie-Leksykon Biograficzny, Kraków 1999, p. 133.

Κατηγορία:Οίκος των Πιαστ
Κατάλογος ελληνικών ταινιών του 1955

Ο παρακάτω πίνακας περιλαμβάνει ταινίες του Ελληνικού κινηματογράφου που κυκλοφόρησαν το 1955.

## Ενδεικτικός κατάλογος

## Παραπομπές

Κατηγορία:Ελληνικές ταινίες ανά έτος
Λουντμίλα (σύζ. του Μιέσκο Α΄ Λεπτόποδος)

Η **Λουντμίλα** (πολων. *Ludmila*, απεβ. 20 Οκτωβρίου μετά το 1210) ήταν η σύζυγος του Μιέσκο Δ΄, δούκα της Μεγάλης Πολωνίας.

## Βιογραφία

Η καταγωγή της είναι συζητήσιμη: από το όνομά της ιστορικοί υποθέτουν ότι προέρχεται από τη Βοημία, από τον Οίκο των Πρεμυσλιδών, μια και είναι ο μόνος Οίκος με γυναίκες με το όνομα αυτό. Άλλοι ερευνητές έχουν άλλη άποψη: ότι είναι κόρη του Όθωνα Γ΄ δούκα του Ολομόουτς και της Ντουράντια ή ίσως του Μστισλάβ Α΄ του Κιέβου και της 2ης συζύγου του Λιουμπάβα Ντμιτρίεβνας. Κατά μία μειοψηφούσα υπόθεση, ήταν κόρη του Σομπιέσλαφ Α΄ της Βοημίας ή του Κορράδου β΄ δούκα του ζνόιμο ή του Βλαντίμιρ δούκα του Ολομόουτς.

Η Λουντμίλα συνέβαλε στην ίδρυση του Νερμπερτινού μοναστηριού στο Ρύμπνικ, που αργότερα μεταφέρθηκε στο Τσαρνοβόσυ.

## Οικογένεια
Παντρεύτηκε το 1170-78 τον Μιέσκο Δ΄ των Πιαστ-Σιλεσίας υψηλό δούκα της Πολωνίας (Κρακοβίας) και Α΄ ως δούκα του Οπόλε, Ρατσίμπους και είχε τέκνα:
* Καζιμίρ Α΄ π.1178/9-1230, δούκας του Οπόλε & Ρατσίμπους.
* Λουντμίλα απεβ. μετά το 1200.
* Αγνή απεβ, μετά το 1200.
* Ευφροσύνη απεβ. μετά το 1200.
* Ρύκσα απεβ. μετά το 1239.

## Πηγές
* W. Brzezinski, Pochodzenie Ludmiły, żony Mieszka Plątonogiego. Przyczynek do dziejów czesko-polskich w drugiej połowie XII w. [English: The origins of Ludmila, wife of Mieszko Tanglefoot. Contribution to the Czech-Polish history in the second half of the twelfth century] [in:] Central and Eastern Europe in politics Piast, edited by K. Zielińska-Melkowska, Toruń, 1997, pp. 213-219. With the view that agreed to D. Dabrowski, Genealogy Mścisławowiczów. The first generation (the early fourteenth century), Krakow 2008, p. 650.

Κατηγορία:Πολωνοί ευγενείς
Βαρβάρα Ζαπόλυα

Η **Βαρβάρα**, Barbara Zápolya (1495 - 1515) από τον Οίκο των Ζαπόλυα, ήταν κόρη του παλατινού (κόμη) της Ουγγαρίας και με τον γάμο της έγινε βασίλισσα της Πολωνίας & μεγάλη δούκισσα της Λιθουανίας.

## Βιογραφία
Ήταν η μόνη κόρη του Στεφάνου παλατινού (κόμη) της Ουγγαρίας και της Χέντβιχ των Πιαστ-Σιλεσίας, κόρη του Πσεμύσλαφ Β΄ δούκα του Τσέσυν.

## Οικογένεια
Παντρεύτηκε το 1512 τον Σιγισμούνδο Α΄ βασιλιά της Πολωνίας & μεγάλο δούκα της Λιθουανίας και είχε τέκνο:
* Χένβιχ 1513-1573, παντρεύτηκε τον Ιωακείμ Β΄ Έκτορα εκλέκτορα του Βρανδεμβούργου.
* Άννα 1515-1520, απεβ. 5 ετών.

## Πηγές
* Duczmal, Małgorzata (2012). Jogailaičiai (in Lithuanian). Translated by Birutė Mikalonienė; Vyturys Jarutis. Vilnius: Mokslo ir enciklopedijų leidybos centras. ISBN 978-5-420-01703-6.

## Παραπομπές


Κατηγορία:Ενταφιασμοί στον Καθεδρικό Ναό της Κρακοβίας
Στέφανος Ζαπόλυα

Ο **Στέφανος**, ουγγρ.: *Szapolyai István* (απεβ. 25  Δεκεμβρίου 1499) από τον Οίκο των Ζαπόλυα, ήταν παλατινός (κόμης) της Ουγγαρίας (1492-1499).

## Βιογραφία
Ήταν κύριος του Τρένσιν (της Σλοβακίας). Έγινε παλατινός (κόμης) της Ουγγαρίας το διάστημα 1492-1499. Τάφηκε στην οικογενειακή κρύπτη των Ζαπόλυα, στην πόλη Σπίσκα Καπίτουλα (της σημερινής Σλοβακίας). 

## Οικογένεια
Αφού χήρευσε από τον πρώτο του γάμο, νυμφεύτηκε για δεύτερη φορά το 1483 τη Χέντβιχ των Πιαστ-Σιλεσίας, κόρη του Πσεμύσλαφ Β΄ δούκα του Τσέσυν και είχε τέκνα:
* Ιωάννης 1490/91-1540, βασιλιάς της Ουγγαρίας.
* Γεώργιος π.1488-1526, κόμης του Σέπες.
* Βαρβάρα 1495-1515, παντρεύτηκε τον σιγισμούνδο Α΄ βασιλιά της Πολωνίας & μεγάλο δούκα της Λιθουανίας.
* Μαγδαληνή π.1499, απεβ. νήπιο.

## Παραπομπές


## Πηγές
* Engel, Pál (2001). The Realm of St Stephen: A History of Medieval Hungary, 895–1526. I.B. Tauris Publishers. ISBN 1-86064-061-3.
* Markó, László (2006). A magyar állam főméltóságai Szent Istvántól napjainkig: Életrajzi Lexikon [Great Officers of State in Hungary from King Saint Stephen to Our Days: A Biographical Encyclopedia] (in Hungarian). Helikon Kiadó. ISBN 963-547-085-1.
* Kubinyi, András (2008). Matthias Rex. Balassi Kiadó. ISBN 978-963-506-767-1.

Κατηγορία:Ούγγροι ευγενείς του 15ου αιώνα
Διαδικτυακή εφημερίδα

Πρόκειται για την ανάρτηση ειδησεογραφικού υλικού στον παγκόσμιο ιστό είτε ως επανέκδοση κάποιων έντυπων εφημερίδων είτε ως αυτόνομες εκδόσεις. Οι ηλεκτρονικές εκδόσεις δημιούργησαν πληθώρα νέων ευκαιριών που ευνόησαν τις εφημερίδες όσον αφορά τον ανταγωνισμό με τα υπόλοιπα μέσα σε σχέση με την ταχύτητα με την οποία παρουσιάζουν ένα συμβάν, επιπλέον έριξε δραματικά το κόστος, καθώς οι εφημερίδες δεν χρειάζεται πλέον να εκτυπώνουν τόσο πολύ. Τα ηλεκτρονικά μέσα και τα δημοσιεύματά τους διαθέτουν πνευματικά δικαιώματα και διέπονται από τους ίδιους νόμους (συκοφαντία, ιδιωτικότητα) με τα παραδοσιακά μέσα ενημέρωσης.Η ιδέα της διαδικτυακής εφημερίδας και της διαδικτυακής δημοσιογραφίας εμφανίστηκαν περίπου τον ίδιο καιρό με την μαζική επέκταση του διαδικτύου και τη δημιουργία του Παγκόσμιου Ιστού (World Wide Web) στην δεκαετία του 1990.

## Βασικά πλεονεκτήματα

* Ψηφιοποίηση και σύγκλιση
* Περισσότερη διαδραστικότητα μεταξύ κοινού-δημοσιογράφου
* Νέα επίπεδα άμεσης πληροφόρησης
* Δυνατότητα σχολιασμού των ειδήσεων

## Διαχωρισμός έντυπης-διαδικτυακής εφημερίδας
Το κύριο χαρακτηριστικό που διαχωρίζει μια έντυπη έκδοση από μια διαδικτυακή, εκτός από το γεγονός ότι η μια βρίσκεται στο διαδίκτυο, είναι ότι μια διαδικτυακή εφημερίδα χαρακτηρίζεται από μεγάλα επίπεδα διαδραστικότητας και πολυμεσικότητας.Πιο συγκεκριμένα μια διαδικτυακή εφημερίδα προσπερνάει τα βασικά χαρακτηριστικά μιας έντυπης εφημερίδας (κείμενο, εικόνα), με τη χρήση βίντεο, ήχου, υπερσυνδέσμων, κινούμενων σχεδιαγραμμάτων, διαδραστικών παιχνιδιών, διαδραστικών γραφημάτων, όπως για παράδειγμα ένα χάρτη ή ένα χρονοδιάγραμμα που παρέχουν πληροφορίες ευκολότερα και αμεσότερα στον δέκτη.

## Αντίκτυπος στην παραδοσιακή δημοσιογραφία
Η έλευση της διαδικτυακής εποχής είχε τεράστιο αντίκτυπο στο ρόλο της δημοσιογραφίας με αποτέλεσμα ο ρόλος του δημοσιογράφου να αλλάζει συνεχώς καθώς σήμερα ο καθένας μπορεί να δημοσιεύει υλικό, ένα προνόμιο που κατείχαν παραδοσιακά μόνο οι επαγγελματίες του χώρου της δημοσιογραφίας. Έτσι, ο δημοσιογράφος πλέον δεν δημοσιεύει απλά υλικό αλλά λειτουργεί ως μια μορφή φίλτρου στο σημερινό χάος πληροφοριών που επικρατεί στο διαδίκτυο.

## Μεγαλύτερες διαδικτυακές εφημερίδες

## Παραπομπές


Κατηγορία:Ψηφιακά μέσα
Κατηγορία:Διαδικτυακές υπηρεσίες
Κατηγορία:Είδη δημοσιογραφίας
Χέντβιχ Γιαγκιέλλον, εκλέκτορας του Βρανδεμβούργου

Η **Χέντβιχ**, πολων. Jadwiga Jagiellonka (15 Μαρτίου 1513 - 7 Φεβρουαρίου 1573) από τον Οίκο των Γιαγκιελλόνων ήταν πριγκίπισσα της Πολωνίας-Λιθουανίας και με τον γάμο της έγινε εκλέκτορας του Βρανδεμβούργου.

## Βιογραφία
Ήταν η πρώτη κόρη (μόνο τέκνο από τον 1ο γάμο) του Σιγισμούνδου Α΄ βασιλιά της Πολωνίας & μεγάλου δούκα της Λιθουανίας και της Βαρβάρας Ζαπόλυα, κόρης του Στεφάνου παλατινού (κόμη) της Ουγγαρίας.

## Οικογένεια
Παντρεύτηκε το 1535 τον Ιωακείμ Β΄ Έκτορα των Χοεντσόλερν εκλέκτορα του Βρανδεμβούργου και είχε τέκνα:
* Ελισάβετ-Μαγδαληνή 1537-1595, παντρεύτηκε τον Φραγκίσκο-Όθωνα των Γουέλφων δούκα του Μπράουνσβαϊγκ-Λύνεμπουργκ.
* Σιγισμούνδος 1538-1566, πρίγκιπας-αρχιεπίσκοπος του Μαγδεβούργου και διοικητής του πριγκιπάτου-επισκοπής του Χάλμπερστατ.
* Χέντβιχ 1540-1602, παντρεύτηκε τον Ιούλιο των Γουέλφων δούκα του Μπράουνσβαϊγκ-Βόλφενμπυτελ.
* Σοφία 1541-1564, παντρεύτηκε τον Γουλιέλμο των Ρόζενμπερκ θησαυροφύλακα της Βοημίας.

## Πρόγονοι

## Παραπομπές


## Πηγές
* Chadwick, Owen (2003). The Early Reformation on the Continent. Oxford University Press. p. 179. ISBN 0-19-926578-X. Retrieved August 30, 2009.

Κατηγορία:Οίκος των Γιαγκελλόνων
Κατηγορία:Εκλέκτειρες του Βρανδεμβούργου
Κατηγορία:Πολωνές πριγκίπισσες
Παγκόσμιο Πρωτάθλημα Στίβου 2019 – Ακοντισμός γυναικών

Ο **[[ακοντισμός]] γυναικών** στο **[[Παγκόσμιο Πρωτάθλημα Στίβου 2019]]** διεξήχθη στο Διεθνές Στάδιο Καλίφα από τις 30 Σεπτεμβρίου έως τις 1 Οκτωβρίου.

## Ρεκόρ

## Πρόγραμμα

## Αποτελέσματα

### Προκριματικά
Πρόκριση: 63.50 (Q) ή οι 12 καλύτερες (q) προκρίνονται στον τελικό.

### Τελικός

}
|62.95
|61.40
|58.34
|60.90
|63.65
|**66.56**
|**66.56**
|
|-
|
| align="left" |Λιου Σιγίνγκ
| align="left" |
|64.81
|62.61
|64.82
|61.82
|**65.88**
|65.75
|**65.88**
|
|-
|
| align="left" |Λιου Χουιχουί
| align="left" |
|64.93
|65.06
|65.00
|62.31
|**65.49**
|62.61
|**65.49**
|
|-
|4
| align="left" |Κριστίν Χούσονγκ
| align="left" |
|60.58
|65.05
|60.26
|60.84
|62.25
|**65.21**
|**65.21**
|
|-
|5
| align="left" |Κάρα Γουίνγκερ
| align="left" |
|57.96
|61.77
|62.88
|
|**63.23**
|62.40
|**63.23**
|
|-
|6
| align="left" |Τατσιάνα Χαλαντόβιτς
| align="left" |
|
|60.84
|**62.54**
|62.23
|60.51
|61.98
|**62.54**
|
|-
|7
| align="left" |Σάρα Κόλακ
| align="left" |
|58.22
|62.22
|60.93
|57.09
|**62.28**
|56.21
|**62.28**
|
|-
|8
| align="left" |Άνου Ράνι
| align="left" |
|59.25
|**61.12**
|60.20
|60.40
|58.49
|57.93
|**61.12**
|
|-
|9
| align="left" |Μπάρμπορα Σποτάκοβα
| align="left" |
|
|59.52
|**59.87**
|
|
|
|**59.87**
|
|-
|10
| align="left" |Μαρτίνα Ράτεϊ
| align="left" |
|**58.98**
|57.22
|57.32
|
|
|
|**58.98**
|
|-
|11
| align="left" |Νίκολα Ογκροντνίκοβα
| align="left" |
|
|56.01
|**57.24**
|
|
|
|**57.24**
|
|-
|12
| align="left" |Ιρίνα Σέντιβα
| align="left" |
|55.73
|
|**55.86**
|
|
|
|**55.86**
|
|}

## Παραπομπές

Ακοντισμός Γυ
Σοφία Γιαγκιέλλον, δούκισσα του Μπράουνσβαϊγκ-Λύνεμπουργκ

Η **Σοφία**, πολων. Zofia Jagiellonka (13 Ιουλίου 1522 - 28 Μαΐου 1575) από τον Οίκο των Γιαγκελλόνων ήταν πριγκίπισσα της Πολωνίας-Λιθουανίας και με τον γάμο της έγινε δούκισσα του Μπράουνσβαϊγκ-Λύνεμπουργκ.

## Βιογραφία
Ήταν η τρίτη κόρη (2η από τον 2ο γάμο) του Σιγισμούνδου Α΄ βασιλιά της Πολωνίας & μεγάλου δούκα της Λιθουανίας και της 2ης συζύγου του Μπόνας Σφόρτσα, κόρης του Τζαν-Γκαλεάτσο δούκα του Μιλάνου.

Γεννήθηκε στην Κρακοβία και μεγάλωσε στη βασιλική Αυλή στο κάστρο Βάβελ με τα αδέλφια της Ισαβέλλα, Σιγισμούνδο Β΄, Άννα και Αικατερίνη. Όταν ο αδελφός της θέλησε να νυμφευτεί την ερωμένη του Βαρβάρα Ραντζίβιου, η Μπόνα αντέδρασε και λόγω της σύγκρουσης η Σοφία με τις αδελφές της μετακινήθηκαν από την Κρακοβία στη Μαζοβία. 

Στα 34 έτη της παντρεύτηκε τον 66ετή καθολικό Ερρίκο Ε΄, πιστό υποστηρικτή του Καρόλου Ε΄ των Αψβούργων στον Σμαλκαλδικό Πόλεμο. Ο Ερρίκος Ε΄ από τον πρώτο του γάμο με τη Μαρία της Βυρτεμβέργης είχε τρεις γιους, όμως οι δύο πρώτοι σκοτώθηκαν το 1553 στη μάχη του Ζήβερσχαουζεν. Τον τρίτο γιο του Ιούλιο ο Ερρίκος Ε΄ τον θεωρούσε ανίκανο να κυβερνήσει, έτσι έκανε δεύτερο γάμο με τη Σοφία. Αυτή με συνοδεία 500 αυλικών έφθασε στη Γερμανία, αλλά από τον γάμο δεν προέκυψαν απόγονοι και ο Ερρίκος Ε΄ απεβίωσε το 1568. Τότε η χήρα Σοφία αποσύρθηκε στην ιδιοκτησία του Ζένινγκεν. Εκεί ήλθε σε διαφωνία με τον Ιούλιο σχετικά με την εξουσία του στο Ζένινγκεν. Το 1572 κατέληξαν σε συμφωνία, που υπέγραψαν, αλλά ο Ιούλιος δεν την τήρησε και η Σοφία απευθύνθηκε στον Μαξιμιλιανό Β΄ της Γερμανίας.

Το 1570 μετεστράφη στον Λουθηρανισμό, η πρώτη του Οίκου της που έγινε Προτεστάντης. Απεβίωσε 53 ετών το 1575 στο κάστρο Ζένινγκεν και τάφηκε στην εκκλησία της Ευλογημένης Παρθένου Μαρίας στο Βόλφενμπυτελ.

## Οικογένεια
Παντρεύτηκε το 1556 τον Ερρίκο Ε΄ των Γουέλφων δούκα του Μπράουνσβαϊγκ-Λύνεμπουργκ-Βόλφενμπυτελ. Δεν απέκτησαν απογόνους.

## Πρόγονοι

## Πηγές
*  POLAND, Medieval Lands

## Παραπομπές


Κατηγορία:Οίκος των Γιαγκελλόνων
Κατηγορία:Δούκισσες του Μπράουνσβαϊγκ-Λύνεμπουργκ
Κατηγορία:Πολωνές πριγκίπισσες
Ισαβέλλα της Αραγωνίας, δούκισσα του Μιλάνου

Η **Ισαβέλλα**, ιταλ. Isabella di Aragona, di Napoli (2 Οκτωβρίου 1470 - 11 Φεβρουαρίου 1524) από τον Οίκο της Τραστάμαρα ήταν πριγκίπισσα της Νάπολης και με τον γάμο της έγινε δούκισσα του Μιλάνου.

## Βιογραφία
Ήταν η μόνη (γνήσια) κόρη του Αλφόνσου Β΄ της Νάπολης και της Ιππολύτης-Μαρίας των Σφόρτσα, κόρη του Φραγκίσκου Α΄ δούκα του Μιλάνου.

## Οικογένεια
Παντρεύτηκε το 1489 τον Τζαν-Γκαλεάτσο Σφόρτσα δούκα του Μιλάνου και είχε τέκνα:
* Φραγκίσκος 1491-1512, κόμης της Παβία, απεβ. 21 ετών.
* Μπόνα 1494-1557, παντρεύτηκε τον Σιγισμούνδο Α΄ των Γιαγκιελλόνων βασιλιά της Πολωνίας & μεγάλο δούκα της Λιθουανίας.
* Ιππολύτη 1493-1501 απεβ. 8 ετών, Μπιάνκα-Μαρία 1495-1496 απεβ. 1 έτους.

## Πρόγονοι

## Πηγές
*  Jacqueline Glomski, Patronage and Humanist Literature in the Age of the Jagiellons: Court and Career in the Writings of Rudolf Agricola Junior, Valentin Eck, and Leonard Cox (University of Toronto Press, 2007), p.186

## Παραπομπές


Κατηγορία:Οίκος της Τραστάμαρα
Κατηγορία:Δούκισσες του Μιλάνου
Κατάλογος ελληνικών ταινιών του 1951

Ο παρακάτω πίνακας περιλαμβάνει ταινίες του Ελληνικού κινηματογράφου που κυκλοφόρησαν το 1951.

## Ενδεικτικός κατάλογος

## Παραπομπές

Κατηγορία:Ελληνικές ταινίες ανά έτος
Ανασχηματισμός

**Ανασχηματισμός** ονομάζεται η διαδικασία κατά την οποία ο προεδρεύων της κυβέρνησης αλλάζει τους επικεφαλής των υπουργείων και άλλων κυβερνητικών οργανισμών ή και τη σειρά τους. Ο ανασχηματισμός παρέχει επίσης τη δυνατότητα για τη δημιουργία, την κατάργηση η τη μετονομασία υπουργείων και την εκ νέου ανάθεση αρμοδιοτήτων μεταξύ των υπουργείων.

Κατηγορία:Κυβέρνηση
Ισαβέλλα της Αραγωνίας

Με το όνομα αυτό υπάρχουν τα εξής πρόσωπα:
* Ισαβέλλα της Αραγωνίας, βασίλισσα της Γαλλίας 1248-1271, κόρη του Ιακώβου Α΄ της Αραγωνίας, σύζυγος του Φιλίππου Γ΄ της Γαλλίας.
* Ισαβέλλα της Αραγωνίας, βασίλισσα της Γερμανίας 1305-1330, κόρη του Ιακώβου Β΄ της Αραγωνίας, σύζυγος του Φρειδερίκου Α΄ της Αυστρίας.
* Ισαβέλλα της Αραγωνίας, κόμισσα του Ουρζέλ 1376-1424, κόρη του Πέτρου Δ΄ της Αραγωνίας, σύζυγος του Ιακώβου Β΄ του Ουρζέλ.
* Ισαβέλλα του Ουρζέλ, δούκισσα της Κοΐμπρα 1409-1459, κόρη του Ιακώβου Β΄ του Ουρζέλ, σύζυγος του Πέτρου της Κοΐμπρα.
* Ισαβέλλα της Αραγωνίας, δούκισσα του Μιλάνου 1470-1524, κόρη του Αλφόνσου Β΄ της Νάπολης, σύζυγος του Τζαν-Γκαλεάτσο του Μιλάνου.
* Ισαβέλλα Α΄ της Καστίλης 1451-1504, κόρη του Ιωάννη Β΄ της Καστίλης, σύζυγος του Φερδινάνδου Β΄της Αραγωνίας.
* Ισαβέλλα της Αραγωνίας, βασίλισσα της Πορτογαλίας 1470-1498, κόρη του Φερδινάνδου Β΄ της Αραγωνίας, σύζυγος των Αλφόνσου της Πορτογαλίας και Μανουήλ Α΄ της Πορτογαλίας.
Ισαβέλλα της Αραγωνίας, κόμισσα του Ουρζέλ

Η **Ισαβέλλα της Αραγωνίας, κόμισσα της Ουρζέλ**, (Ισπανική γλώσσα : *Isabella de Aragon de Barcelona*, 1376 - 1424) από τον Οίκο της Βαρκελώνης ήταν πριγκίπισσα της Αραγωνίας και με τον γάμο της έγινε κόμισσα του Ουρζέλ. Ήταν η τέταρτη κόρη (μόνη κόρη από τον 4ο γάμο) του Πέτρου Δ΄ της Αραγωνίας, δούκα των Αθηνών & Νέων Πατρών και της 4ης συζύγου του Σιβύλλας της Φορτιά, κόρης του Μπερενγκουέρ ντε Φορτιά. Η Ισαβέλλα ήταν η μικρότερη από τα εννιά παιδιά του πατέρα της, τα επτά ήταν μεγαλύτερα ετεροθαλή με την ίδια και τον ετεροθαλή αδελφό της Αλφόνσο που πέθανε σε βρεφική ηλικία. Οι μεγαλύτεροι ετεροθαλείς αδελφοί της ήταν ο Ιωάννης Α΄ της Αραγωνίας και ο Μαρτίνος της Αραγωνίας. Οι μεγαλύτερες ετεροθαλείς αδελφές της ήταν η Κωνσταντία της Αραγωνίας, βασίλισσα της Σικελίας, η Ιωάννα της Αραγωνίας, κόμισσα του Αμπούριας και η Ελεονώρα της Αραγωνίας, βασίλισσα της Καστίλης.

Η Ισαβέλλα παντρεύτηκε στην Βαλένθια τον Ιάκωβο Β΄ της Ουρζέλ (29 Ιουνίου 1407), αμέσως μετά τον γάμο ο σύζυγος της διορίστηκε υπολοχαγός στο Βασίλειο της Αραγωνίας (1408). Η Κομητεία του Ουρζέλ διαλύθηκε (1413) μετά την εξέγερση του συζύγου της εναντίον του νέου βασιλιά Φερδινάνδου Α΄ της Αραγωνίας. Ο Φερδινάνδος Α΄ κληρονόμησε το Στέμμα της Αραγωνίας παρά το γεγονός ότι ο Ιάκωβος Β΄ του Ουρζέλ είχε περισσότερα δικαιώματα επειδή ήταν ο πιο στενός συγγενής με τον βασιλικό Οίκο της Αραγωνίας. Ο Φερδινάνδος Α΄ είχε προσφέρει σαν αποζημίωση 150.000 φιορίνια, τον τίτλο του δούκα του Μοντμπλάν και τον γάμο ανάμεσα στον γιο του Ερρίκου με την κόρη του Ιακώβου Ισαβέλλα. Ο Ιάκωβος Β΄ αρνήθηκε ύστερα από πρόταση της μητέρας του, στην συνέχεια στερήθηκε όλους τους τίτλους του και καταδικάστηκε σε ισόβια φυλακή.

## Οικογένεια

Παντρεύτηκε το 1407 τον Ιάκωβο Β΄ του Οίκου της Βαρκελώνης κόμη του Ουρζέλ και είχε τέκνα:
* Ισαβέλλα 1409-1430, παντρεύτηκε τον Πέτρο των Αβίς δούκα τη Κοΐμπρα. Η κόρη τους:
** Ισαβέλλα 1432-1455, παντρεύτηκε τον Αλφόνσο Ε΄ των Αβίς βασιλιά της Πορτογαλίας.
* Ελεονόρα 1414-1438, παντρεύτηκε τον Ραϊμόν Ορσίνι.
* Ιωάννα 1415-1445, παντρεύτηκε πρώτα τον Ιωάννη Α΄ κόμη της Φουά, και έπειτα τον Ιωάννη-Ραμόν-Φόλκ Γ΄ κόμη της Καρδόνα.

## Πρόγονοι


## Παραπομπές



## Πηγές

*Ryder, Alan (2007). The Wreck of Catalonia: Civil War in the Fifteenth Century. Oxford University Press.

Κατηγορία:Οίκος της Βαρκελώνης
Κατηγορία:Ινφάντας της Αραγωνίας
Κατηγορία:Κόμισσες της Ισπανίας
Μαρία Ιωσηφίνα της Σαξονίας

Με το όνομα αυτό υπάρχουν τα εξής πρόσωπα:
* Μαρία Ιωσηφίνα της Σαξονίας (1731-1767), κόρη του Αυγούστου Γ΄ της Πολωνίας.
* Μαρία Ιωσηφίνα της Σαξονίας (1803-1829) 1803-1829, κόρη του Μαξιμιλιανού διαδόχου της Σαξονίας.
* Μαρία Ιωσηφίνα της Σαξονίας (1867-1944), κόρη του Γεωργίου της Σαξονίας.
Ιωάννης Γιαγκιέλλον

Ο **Ιωάννης των Λιθουανών δουκών**, πολων. Jan z Książąt Litewskich (8 Ιανουαρίου 1499 - 18 Μαρτίου 1538) από τον Οίκο των Γιαγκιελλόνων ήταν επίσκοπος του Βίλνιους (1519-36) και του Πόζναν (1536-38). Διετέλεσε επίσκοπος, όταν ο Προτεσταντισμός έκανε την πρώτη διείσδυση στο μεγάλο δουκάτο της Λιθουανίας και έκανε τις πρώτες κινήσεις πολεμώντας τον. 

## Βιογραφία
Ήταν το μόνο (νόθο) τέκνο του Σιγισμούνδου Α΄ βασιλιά της Πολωνίας & μεγάλου δούκα της Λιθουανίας από την ερωμένη του Καταζύνα Τελνιτσάνκα. Γεννήθηκε πριν τον 1ο γάμο του πατέρα του με τη Βαρβάρα Ζαπόλυα το 1512. Το 1510 ο Σιγισμούνδος Α΄ έλαβε παπική άδεια, από defectus natalium (μη κανονικώς γεννηθέντα, νόθο) να τον αναγνωρίσει ως γνήσιο γιο και να τον κάνει ευγενή. Του έδωσε τον τίτλο *των Λιθουανών δουκών* περί το 1514 και του επέτρεψε μία παραλλαγή του Λιθουανικού οικοσήμου. Ο Ιωάννης έγινε μέλος του Συλλόγου (canon) του καθεδρικού της Κρακοβίας το 1510 και του Πόζναν το 1516. Φοίτησε στην Ακαδημία της Κρακοβίας και το Πανεπιστήμιο της Μπολόνια. Το 1519, 21 ετών, ονομάστηκε επίσκοπος του Κιέβου. Ο πάπας Λέων Ι΄ επικύρωσε την εκλογή, παρ' ότι ο Ιωάννης δεν είχε ακόμη χειροτονηθεί ιερέας (αυτό έγινε μόλις το 1531) και η Γ΄ Σύνοδος του Λατερανού απαιτούσε από τους επισκόπους να είναι τουλάχιστον 30 ετών. Ο Ιωάννης συνοδευόταν από τη μητέρα του, που παρενέβαινε στα θέματα της επισκοπής. Οι δύο τους αντιμετώπισαν αρκετή αντίθεση στο Βίλνιους· ακόμη τους επιτέθηκε και τους τραυμάτισε ο Στανίσλαφ, γιος του Νικολάι Β΄ Ραντζίβιου μεγάλου Καγκελάριου. Αυτό έκανε τον πάπα να θέσει τον Ιωάννη υπό την επιτροπεία των επισκόπων της Κρακοβίας και του Λουτσκ.

## Πρόγονοι

## Παραπομπές


## Πηγές
*  Račis, Antanas; et al., eds. (2012). "Jonas iš Lietuvos kunigaikščių". Lietuva (in Lithuanian). III. Mokslo ir enciklopedijų leidybos centras. pp. 101–102. ISBN 978-5-420-01707-4.
* Galkus, Juozas (2009). Lietuvos Vytis / The Vytis of Lithuania. Vilniaus dailės akademijos leidykla. p. 29. ISBN 9789955854449.
* Petkus, Viktoras (2002). Vilniaus vyskupai Lietuvos istorijoje (in Lithuanian). Petro ofsetas. pp. 271–278. ISBN 9955-534-02-8.

## Εξωτερικοί σύνδεσμοι
* 

Κατηγορία:Οίκος των Γιαγκελλόνων
Νομβά

εναλλ.=Νωβ, Ισραήλ|μικρογραφία|Νωβ, Ισραήλ
Η **Νομβά** ή **Νωβ** (**,** ), κατά την Βίβλο, ήταν μια ιερατική πόλη στο αρχαίο Ισραήλ κοντά στην Ιερουσαλήμ. Ο τόπος αναγνωρίζεται σε μεγάλο βαθμό από ιστορικούς γεωγράφους ως η σημερινή πόλη της Παλαιστίνης Μπάιτ Νουβά (). Πιθανότατα ανήκε στη φυλή του Βενιαμίν, με την Ιερουσαλήμ να βρίσκεται στα σύνορα μεταξύ των φυλών του Βενιαμίν και του Ιούδα.

Στην Αγία Γραφή (Σαμουήλ κεφάλαια 21 και 22), ο Δαβίδ κατέφυγε στο ιερό του αρχιερέα Αχιμέλεχ στη Νωβ, όπου βρισκόταν τώρα η Σκηνή του Μαρτυρίου. Εδώ έφαγε το ψωμί που είχε αποσυρθεί από το ιερό και έλαβε το σπαθί του Γολιάθ, που κρατήθηκε εκεί. Ο Σαούλ ήταν θυμωμένος με τον Αχιμέλεχ για τη βοήθεια που πρόσφερε στον Δαβίδ, και διέταξε έναν καπετάνιο στη φρουρά του να σφαγιάσει τους πάντες στην Νωβ, αν και αυτός αρνήθηκε.

Τότε ο Σαούλ διέταξε έναν υπηρέτη του, τον Δωήκ τον Ιδουμαίο (ή Δωέγ) να εκτελέσει την εντολή που είχε δώσει νωρίτερα στον καπετάνιο. Έτσι ο Δωήκ ο Ιδουμαίος (ή ο Σύρος) πήγε και σκότωσε όλους τους ιερείς  από τη Νωβ, περίπου 305 άνδρες. Ακόμη ο Σαούλ παρέδωσε στη σφαγή και όλους τους κατοίκους της Νωβ, άντρες, γυναίκες, παιδιά και ζώα.

Η Νομβά αναφέρεται αργότερα στη Βίβλο σχετικά με την επίθεση της Ασσυρίας κατά του Ισραήλ αλλά και μετά την Βαβυλώνια αιχμαλωσία.

## Βιβλιογραφία
* 
* 

## Δείτε επίσης
* Χαζόρ
* Μεγιδδώ
* Σαμάρεια

## Παραπομπές


Κατηγορία:Βιβλική αρχαιολογία
Κατηγορία:Αρχαίες πόλεις του Ισραήλ
Κατηγορία:Ασία της Εποχής του Χαλκού
Men I Trust

Οι **Men I Trust** (*Άντρες που Εμπιστεύομαι*) είναι καναδέζικο συγκρότημα Indie Pop που σχηματίστηκε το 2014 στο Μόντρεαλ, Κεμπέκ. Τα μέλη είναι οι Τζέσι Καρό (Jessy Caron) (μπασίστας), Ντράγκος Σιριάκ (Dragos Chiriac) (πολυμουσικός, παραγωγός) και Εμμανουέλ Προυλ (Emmanuelle Proulx) (τραγουδίστρια, κιθαρίστρια). Αρχικά αυτοκυκλοφορούσαν τα πρώτα τους τραγούδια μέσω αναρτήσεων σε σελίδες όπως το Youtube μέχρι που υπέγραψαν συμβόλαιο με την καναδέζικη δισκογραφική εταιρία ίντι μουσικής, Return To Analogue.

## Καριέρα
Το συγκρότημα σχηματίστηκε το 2014 από τους Καρό και Σιριάκ, οι οποίοι γνωρίζονταν ήδη μεταξύ τους από το λύκειο και επανασυνδέθηκαν κατά τη διάρκεια των σπουδών τους στο Université Laval.  Αργότερα εντάχτηκε στο συγκρότημα η Προυλ σαν τραγουδίστρια και κιθαρίστρια. Η μητρική γλώσσα των μελών είναι τα Γαλλικά, αλλά όλα τους τα τραγούδια είναι γραμμένα και εκτελεσμένα στα Αγγλικά.

Το πρώτο τους άλμπουμ, ομώνυμο, κυκλοφόρησε το 2014. Τα πρώτα ίχνη επιτυχίας εμφανίστηκαν επίσης εν μέρει μέσω ανέκδοτων αναρτήσεων από ανεξάρτητους καναλάρχηδες στο Youtube. Η επιτυχία τους επέτρεψε να πραγματοποιήσουν συναυλίες στα Montreal Jazz Festival, Quebec City Summer Festival και M for Montreal.

Το 2015 ολοκλήρωσαν το δεύτερό τους άλμπουμ, το *Headroom*. Σε αυτό όπως και στο προηγούμενό τους άλμπουμ, λόγω της απουσίας ενός σταθερού μέλους τραγουδιστή, σχεδόν όλα τα τραγούδια εκτελούνται από διάφορους τραγουδιστές από τον κύκλο ίντι μουσικής του Καναδά. Μετά την ένταξη της Προυλ, τα επόμενά τους άλμπουμ εκτελούνται αποκλειστικά με τα φωνητικά της. 

Το άλμπουμ *4 ever live* του 2018 δεν περιλαμβάνει καινούργια τραγούδια, αλλά ηχογραφήσεις από τις ζωντανές τους εμφανίσεις.

Το 2019 κυκλοφόρησε το *Oncle Jazz*. Είχε αναφέρει προηγουμένως σε συνέντευξη, κατά τη διάρκεια της περιοδείας τους, ο Ντράκος πως με το άλμπουμ αυτό πειραματίζονταν με μουσική "Τύπου UFO".

Πραγματοποιούν περιοδίες από το 2017 και από τότε έχουν παίξει στη Βόρεια Αμερική (ΗΠΑ, Καναδά), Νότια Αμερική (Βραζιλία), Ευρώπη (Αγγλία, Βέλγιο, Γαλλία, Γερμανία, Δανία, Ελβετία, Ισπανία, Ολλανδία, Ουκρανία, Πολωνία, Πορτογαλία, Τσεχία), Αφρική (Αίγυπτο), Ασία (Ιαπωνία, Ινδονησία, Κίνα, Κορέα, Σιγκαπούρη, Ταϊβάν, Ταϊλάνδη, Τουρκία) και Ωκεανία (Αυστραλία). 

## Δισκογραφία

## Παραπομπές


## Εξωτερικοί σύνδεσμοι
* Bernache στο YouTube
* Men I Trust στο YouTube
* Men I Trust στο Twitter
* Bandcamp σελίδα
* Facebook σελίδα
* Men I Trust στο Instagram
* Soundcloud σελίδα

Κατηγορία:Καναδικά μουσικά συγκροτήματα
Ιάκωβος Λουδοβίκος Σομπιέσκι

O **Ιάκωβος-Λουδοβίκος** (πολων. *Jakub Ludwik Henryk Sobieski*, 2 Νοεμβρίου 1667 – 19 Δεκεμβρίου 1737) από τον Οίκο των Σομπιέσκι ήταν Πολωνός ευγενής, πολιτικός, διπλωμάτης, λόγιος και ταξιδευτής.

## Βιογραφία
Ήταν o πρωτότοκος γιος του Ιωάννη Γ΄, βασιλιά της Πολωνίας και μεγάλου δούκα της Λιθουανίας, και της Μαρίας-Καζιμίρας-Λουίζας ντε Λα Γκρανζ, κόρης του Ερρίκου-Αλβέρτου, μαρκησίου του Αρκιάν.

## Οικογένεια
Νυμφεύθηκε το 1691 τη Χέντβιχ-Ελισάβετ των Βίττελσμπαχ, κόρη του Φιλίππου-Γουλιέλμου εκλέκτορα του Παλατινάτου και είχε τέκνα:
* Μαρία-Καζιμίρα 1695-1723, απεβ. 28 ετών.
* Μαρία-Καρολίνα 1697-1740, παντρεύτηκε πρώτα τον Φρειδερίκο-Μαυρίκιο-Καζιμίρ ντε Λα Τουρ ντ'Ωβέρν πρίγκιπα του Τυρέν και μετά τον Κάρολο-Γοδεφρείδο ντε Λα Τουρ ντ'Ωβέρν δούκα του Μπουγιόν.
* Μαρία-Κλημεντίνη 1702-1735, παντρεύτηκε τον Ιάκωβο-Φραγκίσκο-Εδουάρδο Στιούαρτ τον *Παλαιό διεκδικητή*, πρίγκιπα της Ουαλίας (διάδοχο της Αγγλίας & Σκωτίας).
* Μαρία-Λεοπολδίνα 1693-95 απεβ. 2 ετών, Ιωάννης 1698-1699 απεβ. 1 έτους, Μαρία-Μαγδαληνή 1704 απεβ. νήπιο.

## Πηγές
* Simon Millar; Peter Dennis (2008). Vienna 1683: Christian Europe Repels the Ottomans. Osprey Publishing. p. 17. ISBN 1-84603-231-8.

## Παραπομπές


Κατηγορία:Πολωνοί ευγενείς
Κατηγορία:Οικογένεια Σομπιέσκι
Ιάκωβος Φραγκίσκος Εδουάρδος Στιούαρτ

Ο **Ιάκωβος Φραγκίσκος Εδουάρδος** (αγγλ. *James Francis Edward Stuart*, 10 Ιουνίου 1688 - 1 Ιανουαρίου 1766) από τον Οίκο των Στιούαρτ ήταν πρίγκιπας της Ουαλίας (δηλαδή διάδοχος του βασιλείου της Αγγλίας, Σκωτίας & Ιρλανδίας). Οι Φιλελεύθεροι ή Ουίγοι (*Whigs*) τον αποκαλούσαν *Παλαιό Διεκδικητή*. 

## Βιογραφία
Ήταν το ενδέκατο (πρώτο ενηλικιωθέν) παιδί και ο μόνος (επιζήσας) γιος του Ιακώβου Β΄ της Αγγλίας & Ζ΄ της Σκωτίας και της Μαρίας των Έστε, κόρης του Αλφόνσου ΣΤ΄ της Μόντενα.

Όταν το 1701 απεβίωσε ο πατέρας του, ο Ιάκωβος Φραγκίσκος διεκδίκησε τον θρόνο ως *Ιάκωβος Γ΄ της Αγγλίας & Η΄ της Σκωτίας*, με την υποστήριξη των Ιακωβιτών και του εξαδέλφου του Λουδοβίκου ΙΔ΄ της Γαλλίας. Όμως ήταν καθολικός και η Πράξη Ρύθμισης του 1701 απέκλεισε τους Καθολικούς από τη διαδοχή. Το 1688 η Ένδοξη Επανάσταση είχε εκτοπίσει τον Καθολικό πατέρα του και από το 1689 βασίλευσαν οι Προτεστάντισσες αδελφές του Μαρία Β΄ (μαζί με τον σύζυγό της Γουλιέλμο της Οράγγης) και Άννα. 

Όταν το 1714 απεβίωσε και η Άννα χωρίς ζώντες απογόνους, ο Ιάκωβος αξίωσε πάλι τη διαδοχή κατά τη διάρκεια της Εξέγερσης των Ιακωβιτών του 1715. Ο γιος του συνέχισε τη διεκδίκηση που έληξε άδοξα μετά την ήττα των Ιακωβιτών το 1745.

Ο Ιάκωβος απεβίωσε στο Παλάτσο Μούτι στη Ρώμη σε ηλικία 77 ετών το 1766.

## Οικογένεια
Παντρεύτηκε το 1719 τη Μαρία Κλημεντίνη Σομπιέσκα, κόρη του Ιωάννη Γ΄ Σομπιέσκι της Πολωνίας, και είχε δύο τέκνα:
* Κάρολος Εδουάρδος (1720 - 1788), ο *Νέος Διεκδικητής* ως *Κάρολος Γ΄ της Αγγλίας*.
* Ερρίκος Βενέδικτος (1725 - 1807), Δούκα της Υόρκης (τίτλος που έλαβε από τον πατέρα του), διεκδικητής του θρόνου ως *Ερρίκος Θ΄ της Αγγλίας & Α΄ της Σκωτίας*. Στη Ρώμη έγινε πρύτανης του Συλλόγου των Καρδιναλίων και καρδινάλιος-επίσκοπος της Όστια και του Βελλέτρι. 

## Πηγές
* James Edward Gregg, 'James Francis Edward (1688–1766) Archived 29 January 2017 at the Wayback Machine', *Oxford Dictionary of National Biograph*y, Oxford University Press, 2004; online edn, May 2012, accessed 23 June 2013.

## Παραπομπές


Κατηγορία:Οίκος των Στιούαρτ
Melodrama

μικρογραφία|285x285εσ
Το **Melodrama** είναι ο δεύτερος δίσκος της καλλιτέχνιδος από τη Νέα Ζηλανδία, Lorde. Κυκλοφόρησε 16 Ιουνίου 2017 από τις Universal, Lava και Republic Records. Αρκετά διαφορετικό από τη μίνιμαλ πρώτη της κυκλοφορία, Pure Heroine (2013), πρόκειται για μια ποπ και ελέκτροποπ σύνθεση, που συμπεριλαμβάνει ενορχηστρώσεις πιάνο και μαξιμαλιστικούς ηλεκτρονικούς ρυθμούς. Η σύνθεση και παραγωγή του έγινε κυρίως από τη Lorde και τον Jack Antonoff, με συνεισφορά στην παραγωγή από ευρείας φήμης παραγωγούς όπως οι Frank Dukes, Flume, Malay, S1 και Joel Little.

Ο δίσκος, ηχογραφημένος μετά το τέλος της μακροχρόνιας σχέσης της τραγουδίστριας με τον James Lowe το 2015, χαρακτηρίστηκε ελεύθερου θέματος και μια εξερεύνηση της ιδέας της μοναξιάς, μέσα από τη μουσική. Ακολουθεί τον σκελετό ενός πάρτυ στο σπίτι, τα γεγονότα, τις σκέψεις που επακολουθούν. Ωστόσο, οι ρομαντικές σχέσεις αποτελούν ένα επιφανειακό θέμα του δίσκου. Μέσα από τα διάφορα κομμάτια, ακολουθούμε τη Lorde στην πορεία της να αποδεχτεί τον εαυτό της και τη δική της συντροφιά. 

Το **Melodrama** δέχθηκε πολυάριθμες κριτικές, με τις περισσότερες να εστιάζουν στη στιχουργία, την παραγωγή του και στις φωνητικές ικανότητες της τραγουδίστριας. Εμφανίστηκε σε πολλά μουσικά τσαρτ με τις καλύτερες μουσικές επιλογές και το Metacritic το χαρακτήρισε ως το το δεύτερο πιο επιτυχημένο άλμπουμ του 2017 και ως το 31ο πιο διαδεδομένο στην ιστορία της ιστοσελίδας.  Ακόμη, υπήρξε υποψήφιο στα Βραβεία Grammy, στην κατηγορία, δίσκος της χρονιάς, στην 60η διοργάνωση του θεσμού. Από τότε έχει υπάρξει αρκετές φορές στηις λίστες με τα πιο αξιόλογα άλμπουμ της δεκαετίας του.
μικρογραφία|317x317εσ
Η προώθηση του δίσκου έγινε, αρχικά με την κυκλοφορία του single, Green Light, μια μεγάλη εμπορική επιτυχία και ακολούθησαν τα Perfect Places και μια εναλλακτική μίξη του Homemade Dynamite. Με την κυκλοφορία του κατάφερε να κατακτήσει την πρώτη θέση σε αξιόλογες κατατάξεις, όπως αυτή του Billboard 200. Σύντομα, πιστοποιήθηκε ως χρυσή κυκλοφορία στο Ηνωμένο Βασίλειο και τις Η.Π.Α., πλατινένια στην Αυστραλία και τον Καναδά και δύο φορές πλατινένια στη Νέα Ζηλανδία.

## Παραπομπές


Κατηγορία:Άλμπουμ
Κατηγορία:Republic Records
Κατηγορία:Lava Records
Κωνσταντίνος Κουκάς

μικρογραφία|Ο Δήμαρχος Μυκόνου Κωνσταντίνος Κουκάς.
Ο **Κωνσταντίνος Κουκάς** είναι Έλληνας πολιτικός.

## Εκπαίδευση
Είναι κάτοχος δύο πτυχίων, της Νομικής Σχολής και του Τμήματος Γλωσσών, Φιλολογίας και Πολιτισμού των Παρευξείνιων Χωρών του Δημοκριτείου Πανεπιστημίου Θράκης, καθώς και δύο μεταπτυχιακών τίτλων, ενός στις «Ευρωπαϊκές και Διεθνείς Σπουδές», από τη Νομική Σχολή Αθηνών, και ενός στη «Διοίκηση Τουριστικών Επιχειρήσεων» από την Σχολή Κοινωνικών Επιστημών του Ελληνικού Ανοικτού Πανεπιστημίου.

Το 2010 ολοκλήρωσε την πρακτική του άσκηση -με υποτροφία- στο Ευρωπαϊκό Κοινοβούλιο στις Βρυξέλλες, ενώ προηγουμένως, επί δύο έτη εργάστηκε στο γραφείο του Υπουργού Εσωτερικών, με κύριες διοικητικές και πολιτικές αρμοδιότητες στον τομέα της δημόσιας τάξης, αλλά και στη δημόσια διοίκηση. 

Σήμερα είναι δικηγόρος παρ’ Αρείω Πάγω , με δικό του γραφείο στη Μύκονο και εκλεγμένο μέλος στο Διοικητικό Συμβούλιο του Δικηγορικού Συλλόγου Σύρου.

## Πολιτική σταδιοδρομία
Στα κοινά δραστηριοποιήθηκε ενεργά το 2010 όπου εκλέχτηκε Περιφερειακός Σύμβουλος Νοτίου Αιγαίου, πρώτος σε αριθμό σταυρών προτίμησης σε όλες τις Κυκλάδες και ένας από τους νεότερους πανελλαδικά, ενώ από τον Ιανουάριο του 2012 εκλέχθηκε Αντιπρόεδρος του Περιφερειακού Συμβουλίου Νοτίου Αιγαίου.

Το 2014, σε ηλικία 32 ετών εκλέχθηκε Δήμαρχος Μυκόνου, και αμέσως μετά μέλος του Δ.Σ. της Περιφερειακής Ένωσης Δήμων Νοτίου Αιγαίου.

Με απόφαση του Δ.Σ. της Κεντρικής Ένωσης Δήμων Ελλάδος επιλέχθηκε μέλος της μόνιμης Επιτροπής Θεσμών και Ισότητας της Κ.Ε.Δ.Ε. και τακτικό μέλος στο Διοικητικό Συμβούλιο του Ινστιτούτου Τοπικής Αυτοδιοίκησης (Ι.Τ.Α), ως μοναδικός αιρετός που προέρχονταν από τη νησιωτική Ελλάδα σε αυτά τα δύο όργανα.

Το 2019 επανεκλέχθηκε Δήμαρχος Μυκόνου, ενώ παράλληλα εξελέγη τέταρτος σε αριθμό ψήφων πανελλαδικά στο Διοικητικό Συμβούλιο της Κεντρικής Ένωσης Δήμων Ελλάδος (Κ.Ε.Δ.Ε.). 

Τον Ιανουάριο του 2020 επιλέχθηκε ομόφωνα από την Κεντρική Ένωση Δήμων Ελλάδος (Κ.Ε.Δ.Ε.) ως επικεφαλής της Αντιπροσωπείας στο Κογκρέσο Τοπικών και Περιφερειακών Αρχών του Συμβουλίου της Ευρώπης που εδρεύει στο Στρασβούργο.

Τον Ιούνιο του 2020 με διυπουργική απόφαση ορίστηκε μέλος της Εθνικής Συντονιστικής Επιτροπής Κρουαζιέρας και τον Αύγουστο του ίδιου έτους μέλος του Συμβουλίου Νησιωτικής Πολιτικής (ΣΥ.ΝΗ.ΠΟ) του Υπουργείου Ναυτιλίας και Νησιωτικής Πολιτικής.

## Παραπομπές



## Εξωτερικοί σύνδεσμοι
https://www.kkoukas.gr/

https://kedke.gr/

https://www.congressdatabase.coe.int/DefaultPublic.aspx

## Σχετικά άρθρα
https://www.in.gr/2020/08/04/plus/interviews/o-dimarxos-mykonou-k-koukas-mila-sto-gr-gia-ola-osa-symvainoun-sto-nisi/

https://www.epixeiro.gr/article/75681

https://www.parapolitika.gr/parapolitika/article/1012825/i-labri-teleti-orkomosias-tou-dimarhou-mukonou-kon-kouka/

Κατηγορία:Έλληνες πολιτικοί
Κατάλογος ελληνικών ταινιών του 1952

Ο παρακάτω πίνακας περιλαμβάνει ταινίες του Ελληνικού κινηματογράφου που κυκλοφόρησαν το 1952.

## Ενδεικτικός κατάλογος

## Παραπομπές

Κατηγορία:Ελληνικές ταινίες ανά έτος
Ψήφισμα του Μοντεβιδέο

Το **Ψήφισμα του Μοντεβιδέο** (κοινή ονομασία του **Ψηφίσματος IV.4.422-4224**) ψηφίστηκε στο Μοντεβιδέο, της Ουρουγουάης, στις 10 Δεκεμβρίου 1954, κατά τη διάρκεια της Γενικής Διάσκεψης της Ουνέσκο. Υποστηρίζει την επίσημη χρήση της τεχνητής γλώσσας Εσπεράντο ως διεθνή βοηθητική γλώσσα, συνιστώντας στον Γενικό Διευθυντή της Ουνέσκο να ενημερώνεται για τις πρόσφατες εξελίξεις για την χρήση της Εσπεράντο. Το ψήφισμα του Μοντεβιδέο ήταν ο καρπός μιας μεγάλης εκστρατείας του Ίβο Λαπέννα.

Το 1977 ο Γενικός Διευθυντής της Ουνέσκο επισκέφθηκε το Παγκόσμιο Συνέδριο της Εσπεράντο, το οποίο έλαβε χώρα στο Ρέικιαβικ, της Ισλανδίας. Το 1985 η Ουνέσκο πέρασε ένα ακόμη ψήφισμα, προτείνοντας στα κράτη μέλη της να ενθαρρύνουν την διδασκαλία της Εσπεράντο.

## Κείμενο
Γενική Διάσκεψη της Ουνέσκο. Όγδοη συνεδρίαση. Μοντεβιδέο (Ουρουγουάη), 1954. Το ψήφισμα υιοθετήθηκε στις 10 Δεκεμβρίου 1954, στην 18η σύγκληση της ολομέλειας.**'

* **IV.1.4.422**

: Η Γενική Διάσκεψη,
: Έχοντας συζητήσει την έκθεση του Γενικού Διευθυντή για την διεθνή εκστρατεία συλλογής υπογραφών υπέρ της Εσπεράντο (8C/PRG/3),

* **IV.1.4.4221**

: Λαμβάνοντας υπόψη τα αποτελέσματα που πέτυχε η Εσπεράντο στο πεδίο των διεθνών πνευματικών σχέσεων και την επαναπροσέγγιση των λαών του κόσμου, 

* **IV.1.4.4222**

: Αναγνωρίζοντας ότι αυτά τα αποτελέσματα συμφωνούν με τους στόχους και τα ιδανικά της Ουνέσκο,

* **IV.1.4.4223**

: Λαμβάνει υπόψη ότι αρκετά κράτη μέλη έχουν ανακοινώσει την προθυμία τους να εισάγουν ή να επεκτείνουν την διδασκαλία της Εσπεράντο στα σχολεία και τα ιδρύματα ανώτερης εκπαίδευσης τους, και ζητά από αυτά τα κράτη μέλη να κρατούν τον γενικό διευθυντή ενημερωμένο για τα αποτελέσματα που έχουν επιτευχθεί σε αυτό το πεδίο, 

* **IV.1.4.4224'''

: Εξουσιοδοτεί τον Γενικό Διευθυντή να παρακολουθεί τις τρέχουσες εξελίξεις για τη χρήση της Εσπεράντο στην εκπαίδευση, στις επιστήμες και τον πολιτισμό, καθώς και να συνεργάζεται με τον Παγκόσμιο Οργανισμό της Εσπεράντο σε θέματα που αφορούν και τους δύο οργανισμούς.

## Δείτε επίσης

* Εσπεράντο
* Ουνέσκο

## Παραπομπές

## Εξωτερικοί σύνδεσμοι

* Περισσότερες πληροφορίες για το ψήφισμα
Κατηγορία:UNESCO
Κατηγορία:Γλωσσική πολιτική
Σουληνάρι Κορινθίας

*Για συνώνυμο οικισμό δείτε το λήμμα: [[Σουληνάρι Μεσσηνίας]]*

Το **Σουληνάρι** είναι είναι ημιορεινό χωριό της Περιφερειακής Ενότητας Κορινθίας στην Πελοπόννησο σε υψόμετρο 180 μέτρα.

## Γεωγραφικά στοιχεία - αξιοθέατα
Το Σουληνάρι βρίσκεται στο κέντρο του πρώην νομού Κορινθίας σε απόσταση περίπου 22 χλμ. Δ.-ΝΔ. από την Κόρινθο, 17 χλμ. ΒΑ. από τη Νεμέα και 7 χλμ. ΝΔ. από το Ζευγολατιό (έδρα δήμου). Δυτικά από το χωριό περνά το ποτάμι της Νεμέας ή Κουτσομαδιώτικο ή χείμαρρος Ζαπάντι (Ζαπάντης) που ξεκινά από τα βόρεια της πεδιάδας της Νεμέας και σχηματίζει, στη γύρω από το χωριό περιοχή, την κοιλάδα του Ζαπάντη, στην οποία οι κάτοικοί του καλλιεργούν αμπέλια (την ποικιλία της κορινθιακής σουλτανίνας), εσπεριδοειδή και ελιές. 

Ως οικισμός αναφέρεται επίσημα, μετά την απελευθέρωση, το 1879 στο ΦΕΚ 50Α - 25/07/1879 να προσαρτάται στον τότε δήμο Κορινθίων. Το 1912 με το  ΦΕΚ 262Α - 31/08/1912 ορίστηκε έδρα της ομώνυμης νεοσυσταθείσας κοινότητας. Σύμφωνα με το σχέδιο Καλλικράτης, αποτελεί την τοπική κοινότητα Σουληναρίου που υπάγεται στη δημοτική ενότητα Βόχας του δήμου Βέλου - Βόχας, ενώ σύμφωνα με την απογραφή 2011 έχει 397 μονίμους κατοίκους.

## Εξωτερικοί σύνδεσμοι

* Σουληνάρι Κορινθίας: Ιστορικά στοιχεία, Κώστας Σχοινοχωρίτης

## Παραπομπές


Καλεντζι
Κατηγορία:Δήμος Βέλου-Βόχας
Βιόλα του Τέσεν

Η **Βιόλα**, μετέπειτα *Ελισάβετ*, πολων. Wiola Elżbieta cieszyńska (π. 1291 - 21 Σεπτεμβρίου 1317) από τον Οίκο των Πιαστ-Σιλεσίας ήταν κόρη του δούκα του Τσέσυν και με τους γάμους της έγινε πρώτα βασίλισσα της Βοημίας & Πολωνίας και μετά κόμισσα του Ρόζενμπεργκ.

## Βιογραφία
Ήταν η μόνη κόρη του Μιέσκο Α΄ δούκα του Τσέσυν και μάλλον της Γκζυμισλάβας, ίσως των Ρουρικιδών.

## Οικογένεια
Παντρεύτηκε πρώτα το 1305 τον Βεγκέσλαο Γ΄ των Πρεμυσλιδών βασιλιά της Βοημίας & Πολωνίας. Μετά τον γάμο της έλαβε ο όνομα *Ελισάβετ*. Δέκα μήνες μετά ο Βεγκέσλαος Γ΄ δολοφονήθηκε, αφήνοντας τη Βιόλα 15 ετών. 

Το 1316 η Βιόλα έκανε δεύτερο γάμο με τον Πέτρο Α΄ του Ρόζενμπεργκ λόρδο καγκελάριο της Βοημίας. Απεβίωσε το επόμενο έτος, χωρίς απογόνους από τους γάμους της.

## Πηγές
* Józef Golec, Stefania Bojda: Słownik biograficzny ziemi cieszyńskiej, vol. 1, Cieszyn 1993, p. 91.
* Kazimierz Jasiński: Rodowód Piastów śląskich, vol. 3, Wrocław 1977.
* Idzi Panic: Poczet Piastów i Piastówien cieszyńskich, Cieszyn [s.a.], p. 8.

## Παραπομπές


Κατηγορία:Οίκος των Πιαστ-Σιλεσίας
Κατηγορία:Βασίλισσες της Ουγγαρίας (σύζυγοι βασιλέων)
Ο Μήτρος και ο Μητρούσης στην Αθήνα

Ο ***Μήτρος και ο Μητρούσης στην Αθήνα*** είναι ασπρόμαυρη ελληνική κωμική ταινία παραγωγής του 1960 σε σκηνοθεσία Στέλιου Τατασόπουλου και σενάριο Θεόδωρου Τέμπου. Πρωταγωνιστούν οι Φραγκίσκος Μανέλλης, Θανάσης Βέγγος, Άννα Μαντζουράνη, Νίκος Φέρμας και Νίκος Ξανθόπουλος.

## Πλοκή
240px|thumb|Ο Βέγγος με τον Μανέλλη και τον Φέρμα στο τραίνο
240px|thumb|Ο Θανάσης Βέγγος με τον Φραγκίσκο Μανέλλη
Δύο επαρχιώτες, ο Μήτρος (Θανάσης Βέγγος) και ο Μητρούσης (Φραγκίσκος Μανέλλης) αποφασίζουν να πάνε στην Αθήνα αναζητώντας δουλειά και ελπίζοντας σε μια καλύτερη ζωή. Κατά τη διάρκεια του ταξιδιού τους με το τρένο θα πέσουν σε μια σπείρα που ασχολείται με παράνομο εμπόριο κλεμμένων ρολογιών. Ο αρχηγός της σπείρας, ο Ανέστης (Νίκος Φέρμας), θέλοντας να αποφύγει τον έλεγχο από την αστυνομία θα δώσει τη βαλίτσα με τα κλεμμένα ρολόγια στον Μήτρο και τον Μητρούση, υποσχόμενος να τους βρει δουλειά, αν την παραδώσουν στο μέρος που θα τους πει. Κατεβαίνοντας από το τρένο, όμως, οι δυο γκαφατζήδες και κουβαλώντας συνεχώς την βαλίτσα, θα μπλέξουν σε διάφορες κατάστασεις. Όταν παραδώσουν σε λάθος άνθρωπο τα κλεμμένα ρολόγια, και πιστεύοντας ότι ο Ανέστης θα τους βρει μια καλή δουλειά, κάνουν τα πάντα για να τα ξαναπάρουν πίσω, αλλά οι γκάφες που διαπράττουν μπερδεύουν ολοένα και περισσότερο την κατάσταση.Τελικά, θα πέσουν στα χέρια της αστυνομίας, αλλα χάρη στην αδεξιότητά τους θα τη βοηθήσουν να συλλάβει τον Ανέστη με τη συμμορία του και αυτοί θα γλιτώσουν χωρίς να έχουν επιπτώσεις.

## Διανομή ρόλων
*Φραγκίσκος Μανέλλης ως Μητρούσης
*Θανάσης Βέγγος ως Μήτρος
*Άννα Μαντζουράνη ως Ντίνα
*Στέλλα Στρατηγού ως Σουζάνα
*Νίκος Φέρμας ως Ανέστης
*Νίκος Ξανθόπουλος ως Ανδρέας
*Ζαννίνο ως Μανώλης
*Κώστας Παπαχρήστος ως Αστυνόμος 
Το καστ συμπληρώνουν με μικρούς ρόλους οι ηθοποιοί:

## Κυκλοφορία
Η ταινία έκανε πρεμιέρα στις 5 Δεκεμβρίου 1960 στις κινηματογραφικές αίθουσες Ίρις, Κοσμοπόλιτ στην Αθήνα, ενώ ξεκίνησε και η προβολή της στο Παλλάς του Πειραιά. Προβλήθηκε τη σεζόν 1960-1961 και έκοψε 16.474 εισιτήρια και ήρθε στην 29η θέση σε 58 ταινίες.

## Παραπομπές

## Εξωτερικοί σύνδεσμοι
* *[https://www.karagiannis-karatzopoulos.com/tainies/komodia/item/706-mitros-mitrousis Ο Μήτρος και ο Μητρούσης στην Αθήνα]* στην ιστοσελίδα της εταιρείας Καραγιάννης - Καρατζόπουλος 
* 
* 

Κατηγορία:Ελληνικές ταινίες της δεκαετίας 1960
Κατηγορία:Ελληνικές κωμικές ταινίες
Κατηγορία:Ελληνόφωνες ταινίες
Κατηγορία:Ελληνικές ασπρόμαυρες ταινίες
Κατηγορία:Ταινίες σε σκηνοθεσία Στέλιου Τατασόπουλου
Κατηγορία:Ταινίες γυρισμένες στην Αθήνα 
Κατηγορία:Ταινίες του 1960